1. ΝΟΜΟΣ ΥΔ΄ της 15/22 Μαΐου 1857(ΦΕΚ Α΄ 13) Περί του δι’ αερίου (GAZ) φωτισμού πόλεώς τινος. Με την παρ. 1 άρθρ. 6 Νόμ. 2364/5-6 Δεκ. 1995 (ΦΕΚ Α΄252), κατωτ. σελ. 244,9201, ορίστηκε ότι: «Από την έναρξη ισχύος του παρόντος νόμου τα πάσης φύσεως προνόμια που έχουν παρασχεθεί στη Δημοτική Επιχείρηση Φωταερίου Αθηνών (Δ.Ε.Φ.Α.) με τους Νόμ. Υ Δ/15/22-5-1857 και 2234/1952 καταργούνται». Άρθρον μοναδικόν.-(Τη βασιλική εγκρίσει) δύνανται να γίνωνται αι εξής παραχωρήσεις υπέρ του εργολάβου, όστις ήθελεν αναδεχθή την σύστασιν εν Ελλάδι καταστήματος προς φωτισμόν πόλεώς τινος δια του αερίου, GAZ, δυνάμει συμφωνίας μεταξύ αυτού και του αρμοδίου δήμου. α)Αποκλειστικόν προνόμιον μέχρι 50 ετών, δυνάμει του οποίου απαγορεύεται εις πάντα άλλον να συστήση εν τη ιδία πόλει κατάστημα προς κατασκευήν ή διοχέτευσιν φωτιστικού αερίου. Δια του άρθρ. 11 του Νόμ. 4108 της 20/20 Μαρτ. 1929 περί τροποπ. διατάξεων τινών της νομοθεσίας περί δήμων και κοινοτήτων ωρίσθη ότι «Συμβάσεις συναπτόμεναι δυνάμει του Νόμ. Υ Δ΄της 22 Μαΐου 1857 είναι έγκυροι, κατόπιν εγκρίσεως αυτών μόνον δι’ αποφάσεως του Υπουργού των Εσωτερικών και του Υπουργού της Συγκοινωνίας». «β)Απαλλαγήν από παντός εισαγωγικού δασμού και λοιπών συναφών τελών, καθ’ όλην την διάρκειαν του προνομίου δια τα εισαγόμενα μηχανήματα, εργαλεία και υλικά εν γένει, εφ’ όσον δεν κατασκευάζονται εν Ελλάδι, τα προοριζόμενα τόσον δια τας πρώτας όσον και δια τας μετέπειτα εγκαταστάσεις και την συντήρησιν αυτών και αναγκαιούντα δια την παραγωγήν και διοχέτευσιν του αερίου, εξαιρέσει μόνον του γαιάνθρακος. 2.Δι’ αποφάσεων εκδιδομένων προτάσει των επί των Οικονομικών και επί της Συγκοινωνίας Υπουργών δημοσιευομένων εις την Εφημερίδα της Κυβερνήσεως κανονισθήσονται αναλόγως των εκάστοτε παρουσιαζομένων περιπτώσεων τα του τρόπου παροχής των κατά την προηγουμένην παράγραφον απαλλαγών και της ενασκήσεως του ελέγχου προς εξακρίβωσιν ότι τα παραγγελθέντα και εισαχθέντα είδη προωρίζοντο δια τον εν τη ως άνω παρ. 1 καθοριζόμενον σκοπόν και ότι εχρησιμοποιήθησαν αποκλειστικώς δι’ αυτόν». Το εδάφ. β΄ετροποποιήθη και συνεπληρώθη ως άνω δια του Ν.Δ. 10/15 Απρ. 1935 (ΦΕΚ Α΄ 143) περί τροποπ. και συμπλ. του Νομ. Υ Δ΄. Εις εκτέλεσιν του Νομ. Υ Δ΄εξεδόθη το Β.Δ. 28 Μαΐου/3 Ιουν. 1857 περί του δια του αερίου φωτισμού της πόλεως Αθηνών, συμπληρωθέν δια του Β.Δ. 24/27 Ιουν. 1857. 